కన్నతల్లి (1953 సినిమా)

*<nowiki/>'  కన్నతల్లి '  తెలుగు చలన చిత్రం 1953 ఏప్రిల్ 16 న విడుదల. ప్రకాష్ ప్రొడక్షన్స్ పతాకంపై, కె. ఎస్. ప్రకాశరావు దర్శకత్వంలో తెరకెక్కిన ఈ చిత్రంలో అక్కినేని నాగేశ్వరరావు, జి. వరలక్ష్మి ప్రధాన పాత్రలు పోషించారు. ఈ చిత్రానికి సంగీతం పెండ్యాల నాగేశ్వరరావు సమకూర్చారు.*

*ఇదే పేరుగల మరొక సినిమా కోసం [[కన్నతల్లి (1972 సినిమా)]] చూడండి*

## సంక్షిప్త చిత్రకథ
శాంతి (జి.వరలక్ష్మి), చలపతి (ఆర్.నాగేశ్వరరావు)ని పెళ్ళాడుతుంది. వారికి రాము (నాగేశ్వరరావు), శంకర్ (నంబియార్) ఇద్దరు పిల్లలు. కుటుంబాన్ని పోషించలేని చలపతి భార్యాబిడ్డల్ని వదిలేసి ఎక్కడికో వెళ్ళిపోతాడు. శాంత కుటుంబభారాన్ని మోస్తూ విస్తర్లు కుట్టి రాము ద్వారా అమ్మిస్తుంది. ఆ సొమ్ముతో పట్టణంలో శంకర్ ను వుంచి చదివిస్తుంది. రాము కట్నం తీసుకొని పెళ్ళి చేసుకొని ఆ డబ్బు కూడా తమ్ముడికి పంపిస్తాడు. శంకర్ చెడు అలవాట్లకు బానిస అవుతాడు. శంకర్ ను పల్లెటూరులో వుండే గౌరి ప్రేమిస్తుంది.

శాంత కొడుకును మంచి దారిలో పెట్టాలని టౌనుకు వెళ్ళేసరికి శంకర్ తన ఉంపుడుగత్తెను చంపి పారిపోతాడు. ఇది చూసిన శాంత తన కొడుకును రక్షించటానికి ఆ హత్యానేరం తనపై వేసుకొంటుంది. జైలులో ఆమె తన భర్త చలపతిని కలుసుకొని జరిగిన కథ చెబుతుంది. అక్కడకు వచ్చిన రాము త్యాగబుద్ధితో హత్యానేరం తనపై వేసుకొంటానంటాడు. కానీ తల్లి వారించి శంకర్ కు గౌరికి పెళ్ళి జరిపించమని కోరుతుంది. అపరాధిగా చట్టానికి చిక్కిన కన్నతల్లి శాంతను సుదూర తీరాలకు తరలిస్తారు పోలీసులు. 

## తారాగణం
అక్కినేని నాగేశ్వరరావు - రాము  

గరికపాటి వరలక్ష్మి- శాంత  

నంబియార్- శంకర్  

ఆర్.నాగేశ్వరరావు- చలపతి  

వసంత- గౌరి  

రాజసులోచన - డ్యాన్సర్   

పేకేటి శివరావు- శర్మ   

మిక్కిలినేని రాధాకృష్ణమూర్తి-   

పెండ్యాల నాగేశ్వరరావు- పెరుమాళ్ళు   

బాబీ- నాగయ్య   

కోడూరు అచ్చయ్య చౌదరి- నాయుడమ్మ   

పసుమర్తి- డ్యాన్సర్   

అన్నపూర్ణ- కాంతమ్మ   

శాంత- చంచల   

సి.వరలక్ష్మి- లక్ష్మి    

## సాంకేతిక వర్గం

* దర్శకుడు: కె.ఎస్.ప్రకాశరావు 
* సంగీతం: పెండ్యాల నాగేశ్వరరావు 
* గీత రచయితలు: శ్రీరంగం శ్రీనివాసరావు, ఆరుద్ర, తాపీ ధర్మారావు, సుంకర, వాసిరెడ్డి, ఆచార్య ఆత్రేయ 
* నేపథ్య గానం: ఘంటసాల వెంకటేశ్వరరావు, లలిత, పులపాక సుశీల, మాధవపెద్ది సత్యం, కె.రాణి, ఎ.ఎం.రాజా, జి.వరలక్ష్మి, పసుమర్తి కృష్ణమూర్తి, ఉడుత సరోజిని 
* ఛాయా గ్రహణం: జాగీర్థార్
* కూర్పు: ఎ.వి.ఎస్.సుబ్బారావు 
* నిర్మాణ సంస్థ: ప్రకాష్ ప్రొడక్షన్స్ 
* విడుదల:16:04:1953.

## పాటలు
# ఇదే ఇదే సరాగం ఇదే కదా అనురాగం - కె. రాణి, ఎ.ఎం. రాజా - రచన: ఆరుద్ర,శ్రీశ్రీ
# ఎంత మంచిదానవోయమ్మ నీదెంత వింత విధాన - ఘంటసాల - రచన: శ్రీశ్రీ - ఆరుద్ర
# ఎందుకు పిలిచావెందుకు ఈలవేసి సైగచేసి - పి. సుశీల,ఎ.ఎం. రాజా - రచన: శ్రీశ్రీ - ఆరుద్ర
# కొమ్మనే ముద్దుగుమ్మనే పరివంపు - పసుమర్తి కృష్ణమూర్తి,లలిత బృందం - రచన: శ్రీశ్రీ - ఆరుద్ర
# చూచావా ఆ చివరికదే నోచావా చేసిన త్యాగం తగిలిన - ఘంటసాల - రచన: ఆత్రేయ,శ్రీశ్రీ
# చూస్తారెందుకు రారండి వస్తువు మంచిది కొనుకోండి - ఎం. సరోజిని - రచన: తాపీ ధర్మారావు
# డేగలాగ వస్తా తూనీగ లాగ వస్తా నే ఊగి తూగి వస్తా - కె. రాణి - రచన: శ్రీశ్రీ - ఆరుద్ర
# లావొక్కింతయు లేదు ధైర్యంబు విలోలంబయ్యె ( పద్యం ) - పి. సుశీల - భాగవతం నుండి
# సాంబసదాశివ సాంబసదాశివ.. సారములేని - మాధవపెద్ది బృందం - రచన: శ్రీశ్రీ - ఆరుద్ర
# సిరికిన్ చెప్పాడు.శంకచక్ర యుగమున్ ( పద్యం ) - జి. వరలక్ష్మి - భాగవతం నుండి
# స్వతంత్ర భానుడు ఉదయించె మింట ( గాయకులు ? ) - రచన: సుంకర - వాసిరెడ్డి

## ఇతర విశేషాలు
*ఈ చిత్రంద్వారా నటిగా రాజసులోచన, గాయనిగా పి.సుశీల తెలుగు సినీరంగానికి పరిచయమయ్యారు.

## వనరులు
* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:అక్కినేని నాగేశ్వరరావు నటించిన సినిమాలు
వర్గం:రాజసులోచన నటించిన సినిమాలు